
J E G Y Z Ő K Ö N Y V


Készült: Nemesgörzsöny Község Önkormányzata Képviselő-testületének 2026. március 26-i rendkívüli nyilvános üléséről, mely 15 óra 30 perckor kezdődött.

Az ülés helye: Nemesgörzsönyi Közös Önkormányzati Hivatal 

Jelen vannak: Nemesgörzsöny Község Önkormányzata Képviselő-testülete részéről

		Tatai László polgármester
		Buzás Károly alpolgármester
		Ballér Zoltán	
		Jánosa-Bejczi Dóra
		Som Brigitta		
				
Távol van: 	-
		
	      	      
Tanácskozási joggal: Novák Edit aljegyző 
		            Máté Angelika pénzügyi ügyintéző
Érdeklődő:     -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 5 fő jelen van. Tatai László polgármester javasolja, hogy 5) napirendnek kéri felvenni a Pápai Katasztrófavéldelmi Kirendeltség támogatás kérését. Mivel egyéb kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:
18/2026.(III.26.) önkormányzati határozat
Nemesgörzsöny Község Önkormányzatának képviselő-testülete 2026. március 26-i ülésének napirendjét az alábbiak szerint határozza meg:
1) Nemesgörzsönyi Közös Önkormányzati Hivatal 2025. évi költségvetésének módosítása
Előadó: polgármester
2) Nemesgörzsöny Község Önkormányzata 2025. évi költségvetésének módosítása
Előadó: polgármester
3) Falugondnoki munkakör betöltésére pályázat kiírása 
Előadó: polgármester
4) Egyéb ügyek
Előadó: polgármester
5) Pápai Katasztrófavédelmi Kirendeltség támogatási kérelme
Előadó: polgármester
Napirendek tárgyalása:


1)Nemesgörzsönyi Közös Önkormányzati Hivatal 2025. évi költségvetésének módosítása
Előadó: polgármester

Tatai László polgármester elmondja, hogy a központi béremelés miatt került módosításra a bevételi és a kiadási oldal.
Tatai László polgármester megkérdezi, van-e valakinek még kérdése, hozzászólása.
Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:
19/2026. (III.26.) önkormányzati határozat
Nemesgörzsöny község Önkormányzata Képviselő-testülete a 12/2025.(II.7.) önkormányzati határozattal elfogadott - Nemesgörzsönyi Közös Önkormányzati Hivatal 2025. évi költségvetésének módosítását elfogadja.
A Képviselő-testület a 2025. évi költségvetés módosított bevételi fő összegét 144.638.250,- forintban, a módosított kiadási fő összegét, 144.638.250- forintban állapítja meg.
  A kiadási fő összegen belül a módosított kiemelt előirányzatokat a következőkben állapítja meg.
 a) személyi juttatások 120.355.145 - Ft
b) munkaadókat terhelő járulékok 15.660.000 Ft
c) dologi kiadások 8.143.105 - Ft
d) beruházási kiadások 500.000 Ft
Módosított finanszírozási bevételek 144. 638. 250,-Ft.
A költségvetési létszámkeretet 15 főben állapítja meg.
 A Nemesgörzsönyi Közös Önkormányzati Hivatal módosított költségvetése beépül a székhely település módosított költségvetésébe.
Felelős: jegyző, aljegyző, pénzügyi ügyintéző
Határidő: 2026.03.20.
2)Nemesgörzsöny Község Önkormányzata 2025. évi költségvetésének módosítása
Előadó: polgármester

Tatai László polgármester felkéri Máté Angelika pénzügyi ügyintézőt, hogy ismertesse a módosítást.
Máté Angelika pénzügyi ügyintéző elmondja, hogy 2026. március 20-val beadásra került a pm info. A kiadásokhoz az előirányzatokat is hozzá kellett igazítani. A módosítás oka többek között a Közös Hivatal béremelése, a polgármesteri béremelés, a pályázatok kiadási és bevételi teljesülése.
Tatai László  polgármester megkérdezi, van-e valakinek még kérdése, hozzászólása.
Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

5/2026. (IV.6.) önkormányzati rendelete
Nemesgörzsöny  község Önkormányzat Képviselő-testülete úgy döntött, hogy  az önkormányzat 2025. évi költségvetéséről szóló 3/2025. (II.11.) önk. rendelet módosításáról szóló, fenti számú rendeletét az előterjesztésben foglaltaknak megfelelően megalkotja.
3)Falugondnoki munkakör betöltésére pályázat kiírása 
Előadó: polgármester

Tatai László polgármester elmondja, hogy a falugondnok felmondott, szükséges meghirdetni az álláshelyet ismételten.
Som Brigitta képviselő kéri, hogy legyen személyes meghallgatás.
Ballér Zoltán képviselő megkérdezi, hogy hol lesz meghirdetve. 
Novák Edit aljegyző elmondja, hogy a közigállás portálra, a hirdetőre, az önkormányzat facebook oldalára is ki lesz téve. Olyat kell választani, aki hajlandó is dolgozni. Ki kell adni neki a munkát, és számon is kell kérni, mert ennek a hiánya most is probléma volt.
Buzás Károly alpolgármester elmondja, hogy van próbaidő, ha nem válik be, el lehet küldeni.
Tatai László  polgármester megkérdezi, van-e valakinek még kérdése, hozzászólása.
Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:
20/2026.(III.26.) önkormányzati határozat
Nemesgörzsöny Község Önkormányzat Képviselő-testülete úgy döntött, a "Közalkalmazottak jogállásáról szóló" 1992. évi XXXIII. törvény 20/A. § alapján pályázatot hirdet Falugondnoki munkakör betöltésére.
Tevékenységi kör (ellátandó feladatok): Falugondnoki feladatok ellátása a munkaköri
leírásban és a szakmai programban foglaltak alapján, figyelemmel a szociális igazgatásról és
szociális ellátásokról szóló 1993. évi törvény, valamint az ágazati jogszabályokban
meghatározottakra. Főbb feladatok: a falugondnoki gépjármű vezetése, közreműködés a szociális
étkeztetésben, az egészségügyi ellátásokhoz való hozzájárulás biztosítása (rászorultak háziorvosi
rendelésre szállítása, gyógyszer kiváltása, stb.) Közreműködik a közösségi művelődési, sport és
szabadidős tevékenységek szervezésében, az egyéni hivatali ügyek intézésében, az egyéb
lakossági szolgáltatások szervezésében.
Betöltendő állás szakmacsoportja: szociális és gyámügy
FEOR besorolás: 3511 Szociális segítő
Betöltendő állás munkakörének szakterülete (munkakörcsalád): Egyéb
Betöltendő állás jogviszonya: Közalkalmazotti jogviszony (Kjt.)
Foglalkoztatás időtartama, munkaideje, munkarendje, formája: Határozatlan, 40 óra, teljes
munkaidő (heti 40 óra), Teljes munkaidő
Munkavégzés helye: Nemesgörzsöny
Feltételek, Előnyök
Pályázati feltételek:
Jogállásból fakadó jogszabályi követelmények:
- Büntetlen előélet
- Cselekvőképesség
- Magyar állampolgárság
- Erkölcsi bizonyítvány
Elvárt végzettség/képesítés:
- 2. Befejezett 8. osztály, alap- és középfokú részszakképesítések,
felnőttképzési szakmai végzettség, speciális készségfejlesztő szakiskolai szakképzettség,
vagy részszakma (középfokú szakképzettség) , Egészségügyi és szociális gondoskodás,
m.n.s., Befejezett 8. osztály
KÖZSZOLGÁLLÁS sorszám: 147475
Intézményi iktatószám: Ng/20-7/2026
Járművezetői engedély kategória: B
Pályázat elbírálása során előnyt jelent:
A pályázat elbírálása során előnyt jelent a szakmai tapasztalat?: Nem
A pályázat elbírálása során előnyt jelent a vezetői tapasztalat?: Nem
A pályázat elbírálása során előnyt jelentő személyes kompetenciák:
- Hatékony munkavégzés (alap)
- Kommunikációs készség (alap)
- Feladatteljesítés iránti elkötelezettség (ügyfélszolgálati)
- Elkötelezettség, megbízhatóság (Etikus magatartás) (egyéb)
- Eredményorientáció és motiváltság (egyéb)
A pályázat részeként benyújtandó igazolások, alátámasztó dokumentumok:
- fényképes önéletrajz (87/2019.(IV.23)Korm.rendelet 1 sz. melléklete alapján
- Adatkezelési nyilatkozat
- A Kjt. 20/A.§ (5) bekezdés b) pontja alapján a pályázó a pályázathoz csatolja arról szóló
nyilatkozatát, hogy a pályázati anyagában foglalt személyes adatainak a pályázati
eljárással összefüggésben szükséges kezeléséhez hozzájárul.
- Három hónapnál nem régebbi erkölcsi bizonyítvány
- végzettséget, szakképesítést igazoló okiratok másolata
A pályázat benyújtásának határideje: 2026.04.14. 00:00
A pályázat elbírálásának módja: A pályázatot Nemesgörzsöny Község Önkormányzat
Képviselő-testülete bírálja el. A pályázat kiírója fenntartja a jogot a pályázat eredménytelenné
nyilvánítására. A pályázat kiírásának nem megfelelő pályázatot a Képviselő-testület
érvénytelenné nyilvánítja.
A pályázat elbírálásának határideje: 2026.04.20. 00:00
A pályázati kiírás további közzétételének helye: Nemesgörzsöny Község Önkormányzat
hirdetőtáblája
Állás tervezett betöltésének időpontja: 2026.04.22.
Publikálás tervezett időpontja: 2026.03.29.

Felelős: polgármester
Határidő: azonnal

4)Egyéb ügyek
Előadó: polgármester

Tatai László polgármester elmondja, hogy a falugondnoki szolgálathoz eszközbeszerzésre van szükség, kb. 500-600 Ft összegben. Ágvágó, dekopírfürész, akkus csavarozó, kispermetező, felex kerül beszerzésre.

Ballér Zoltán képviselő elmondja, hogy jó minőségű legyen vásárolva.

Tatai László polgármester elmondja, hogy Heckt márkájú lesz.

Jánosa-Bejczi Dóra képviselő elmondja, hogy a temető melletti külterületi úton az ágakat le lehetne vágatni. kb. 150 ezer Ft a költsége. 

Tatai László polgármester elmondja, hogy a költségvetésbe belefér, meg lehet rendelni.

Som Brigitta képviselő elmondja, hogy a bogrács party időpontját át kellene tenni, mert az emberek jelezték, fizetés után jobb lenne.

Jánosa-Bejczi Dóra elmondja, hogy azért volt ez az időpont, mert akkor van a búcsú.

Tatai László polgármester megkérdezi, hogy szeptember eleje esetleg?

Som Brigitta képviselő javasolja a 2026. szeptember 12. dátumot.

Jánosa-Bejczi Dóra képviselő elmondja, hogy ő akkor nem lesz itthon.
A Képviselő-testület meghatározza a Bogrács Party időpontját: 2026. szeptember 12. 

Jánosa-Bejczi Dóra képviselő megkérdezi, hogy kell-e lovagoltatás falunapra és gyereknapra.

A Képviselő-testület egyetért a lovagoltatás programmal mindkét eseményre, és kéri, hogy rendeleje meg.

Ballér Zoltán képviselő megkérdezi, hogy a pályázatról nincs-e hír.

Tatai László polgármester elmondja, hogy a választás után lesz döntés.

Ballér Zoltán képviselő megkérdezi, hogy mikor állnak neki a tetőnek?

Tatatai László polgármester elmondja, hogy talán a jövő héten. Az anyag megrendelésre került. A hivatalnál a járdalapok lerakása miatt is szólt a vállalkozónak. 

5) Pápai Katasztrófavédelmi Kirendeltség támogatási kérelme
Előadó: polgármester

Tatai László polgármester elmondja, hogy támogatás kérés érkezett a Pápai Katasztrófavédelmi Kirendeltségtől. Javasolja 30.000.- Ft támogatás nyújtását.

Tatai László polgármester megkérdezi, van-e valakinek még kérdése, hozzászólása.
Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:
21/2026. (III.26.) önkormányzati határozat
Nemesgörzsöny Község Önkormányzat Képviselő-testülete úgy döntött, hogy 30.000.- Ft támogatást nyújt a Veszprém Megyei Katasztrófavédelmi Igazgatóság Pápai Katasztrófavédelmi Kirendeltség  (8500 Pápa, Major u. 20.) részére. Felhatalmazza a polgármestert a szükséges intézkedések megtételére.
Felelős: polgármester
Határidő: azonnal

Tatai László polgármester megkérdezi, van-e még valakinek kérdése, hozzászólása?
Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2026. március 26-i nyilvános ülés 17 óra 5 perckor berekeszti.

K.m.f.

Tatai László                            				          Ivanics Barbara
 polgármester							          jegyző

A jegyzőkönyv tartalmáért felel:
Novák Edit
							               aljegyző
2

